**Molėtų rajono savivaldybės taryba**

**SPRENDIMAS**

**DĖL PRITARIMO BENDRADARBIAVIMO SUTARTIES PASIRAŠYMUI**

2016 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 16 straipsnio 4 dalimi ir Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (2013 m. kovo 28 d. sprendimo Nr. B1-62 redakcija), 8.1 ir 9.1 punktais, atsižvelgdama į Molėtų rajono vietos veiklos grupės „Keisdamiesi keičiame“ 2016 m. spalio 5 d. raštą Nr. IN-57,

Molėtų rajono savivaldybės taryba nusprendžia:

1. Pritarti, kad būtų pasirašyta bendradarbiavimo sutartis su Molėtų rajono vietos veiklos grupe „Keisdamiesi keičiame“ ir Aleksandro Stulginskio universitetu (pridedama).

2. Pavesti Molėtų rajono savivaldybės merui pasirašyti 1 punkte nurodytą bendradarbiavimo sutartį.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras